google/wiki40b huggingface dataset:
Cheranmadevi

Demografik 2001

Menurut bancian India pada tahun 2001, Cheranmadevi memiliki bilangan penduduk seramai 16,320. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2011

Menurut bancian India pada tahun 2001 Cheranmadevi memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 53% lelaki dan 47% wanita mampu membaca. 9% dari populasi berusia di bawah 6 tahun. (2001)
Wiedensahl

Wiedensahl merupakan sebuah munisipaliti terletak di daerah Schaumburg, Niedersachsen, Jerman.
Green Fields

Sejarah Kumpulan

Kumpulan GREEN FIELDS telah ditubuhkan pada Julai 2012. Kumpulan ini telah ditubuhkan bersama tiga kumpulan lain iaitu DIY♡, Peaberry dan Harvest dan menjadi sebahagian dari "Hello! Project SATOYAMA Movement".
Duri Utara

Poskod

Poskod yang digunakan di Duri Utara adalah 11270. Terdapat 11 buah desa di dalam daerah kecamatan Tambora.
Serangan, Denpasar Selatan

Poskod

Poskod yang digunakan di Serangan adalah 80229. Terdapat 10 buah desa/kelurahan di dalam daerah kecamatan Denpasar Selatan.
Bandar Langgar

Pentadbiran

Bandar Langgar merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kota Setar.
Banjaran Pantai Timur

Banjaran Pantai Timur merupakan banjaran gunung terputus-putus, yang menganjur ke kawasan pantai di sebelah timur semenanjung Malaysia. Ia juga dikenali sebagai Tanah Tinggi Pantai Timur.
Banjaran Pantai Timur memiliki purata ketinggian sekitar 1,300 meter dan membentuk halangan yang menghadap laut China Selatan. Banjaran Pantai Timur merupakan sumber air penting dengan banyak sungai yang mengalir dari kedua belah sisinya. Punca sungai itu adalah hasil tadahan hujan tahunan yang lebat dengan purata kira-kira 2,000 milimeter (78.8 inci). 
Banjaran Pantai Timur juga merupakan kawasan tadahan bagi Sungai Terengganu dan kaya dengan sumber balak dan rotan.
Album Rock Terbaik Anugerah Industri Muzik

Album Rock Terbaik atau pernah dipecahkan kepada Album Pop Rock Terbaik dan Album Hard Rock Terbaik adalah salah satu kategori yang dipertandingkan menerusi Anugerah Industri Muzik di mana berbentuk trofi mikrofon yang diberikan kepada pasukan produksi rakaman album bergenre rock terbitan rakyat Malaysia yang mencapai merit dan kualiti dalam industri rakaman. Ia disampaikan kepada penerbit dan artis rakaman secara tidak konsisten sejak 1994 hingga 2009 . AIM dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM).
David Odonkor

Borussia Dortmund

Odonkor dilahirkan di Bünde, Jerman Barat. Ibu beliau merupakan orang Jerman manakala sebelah bapanya adalah orang Ghana. Beliau membuat debut untuk Borussia Dortmund pada 3 Mac 2002 ketika usianya 18 tahun pada perlawanan menentang FC St. Pauli. Selepas menghabiskan satu musim bersama pasukan kedua Dortmund, beliau ditawarkan untuk bermain pasukan pertama Borussia dan membantu pasukannya untuk menduduki tempat keenam liga pada musim 2003-04.
Pada musim 2005-06, Odonkor hanya terlepas satu perlawanan liga. Pada 26 November 2005, beliau menjaringkan satu gol dan membuat hantaran pada perlawanan menentang 1. FC Nürnberg, Dortmund menang 2-1. Selepas perlawanan itu, beliau telah menarik perhatian Real Betis lalu membelinya dengan harga 6 juta euro.

Real Betis

Musim pertama Odonkor di Real Betis tampak lebih mundur apabila beliau hanya bermain 13 perlawanan liga kerana beliau mengalami kecederaan lutut yang serius. Pada musim keduanya, beliau mengalami kecederaan lutut sekali lagi menyebabkan beliau berehat selama tiga bulan.
Pada 4 Mei 2008, Odonkor kembali dari bangku simpanan dengan menjaringkan gol pertamanya untuk Betis pada perlawanan seri 1-1 bertemu Almeria. Selepas pulang dari perlawanan antarabangsa, Odonkor sekali lagi membuat pembedahan buat kali ketiga pada perpindahan musim sejuk 2008-09. Pada 2009, Real Betis tersingkir dari La Liga lalu bertanding di divisyen kedua. Ini membuatkan beliau terlepas baki perlawanan musim 2009-10.
Betis kembali ke La Liga semula pada hujung musim 2010-11 tetapi Odonkor bukan sebahagian daripada pasukan tersebut kerana mengalami kecederaan.

Tahun-tahun akhir

Pada 28 Julai 2011, Odonkor tiba di Rangers untuk perbicaraan kontrak selepas kontraknya di Real Betis hampir tamat. Walau bagaimanapun, beliau tidak dapat menandatangani kontrak bersama Rangers lalu menandatangani kontrak bersama Alemannia Aachen yang bermain di divisyen kedua.
Pada musim panas 2012, selepas Alemannia tersingkir ke divisyen ketiga, Odonkor berpindah ke FC Hoverla Uzhhorod di Liga Perdana Ukraine.
Pada September 2013, selepas mengalami kecederaan buat beberapa bulan, Odonkor secara rasminya membuat persaraan bola sepak.

Kerjaya antarabangsa

Odonkor menerima panggilan daripada Jürgen Klinsmann untuk skuad Piala DUnia 2006. Odonkor membuat debut untuk pasukan kebangsaan Jerman pada perlawanan persahabatan menentang Jepun. Pada perlawanan kedua peringkat kumpulan Piala Dunia 2006, bermain bermain sebagai perlawanan gantian lalu membuat hantaran kepada Oliver Neuville untuk menjaringkan gol kemenangan pada masa kecederaan menentang Poland.
Odonkor dipanggil oleh Joachim Löw untuk perlawanan Euro 2008. Beliau bermain sebagai pemain gantian pada separuh masa kedua menentang Croatia, Jerman tewas 1-2.
Telepanduan

Telepanduan (teleprompter) ialah suatu peranti paparan yang membantu individu berkata-kata dengan paparan teks elektronik sesebuah pidato atau skrip, sepertimana fungsi kad kiu. Skrin berada di hadapan dan bawah lensa sesebuah kamera video profesional, manakala teks pada skrin dipantulkan di depan mata pengacara melalui suatu lapisan kaca atau pembelah sinaran (beam splitter). Cahaya dari arah orang ini melalui bahagian depan kaca ke arah lensa yang terlindung dari cahaya lilau persekitaran.
Keadaan yang membenarkan pengacara bercakap terus menerus kepada mekanisme mesin ini menghasilkan suatu ilusi kepada penonton bahawa orang yang berucap itu menghafal ucapan yang diberikan secara terus menerus mahupun menyampaikan kandungan ucapan secara spontan; berbanding dengan jelingan seklai-sekala kepada kad kiu yang boleh disilap anggap penonton bahawa pengacara hilang tumpuan daripada ucapannya.

Jenis

Perkembangan teknologi dari masa ke semasa turut mengubah bentuk dan kegunaan serta fitur-fitur yang ada dalam alat ini.

Televisyen

Teleprompter moden yang dipakai dalam program berita terdiri dari komputer peribadi yang dihubungkan dengan monitor video pada setiap kamera. Selain itu, terdapat sebuah peranti periferal terpasang ke dalam port serial yang mempunyai tombol yang dapat mengubah, mempercepat, memperlambat, ataupun membalikkan teks yang dipaparkan dalam skrin. Teks ini biasanya ditampilkan dalam huruf putih berlatar belakang warna gelap pada skrin agar memudahkan pembacaan teks. Kata-kata yang menggunakan istilah asing dinotasikan secara fonetiknya.

Dalam pidato

Dalam perkembangan teknologi ini, teleprompter juga dijadikan sebagai alat bantuan berpidato. Teleprompter jenis ini lazim disebut sebagai Conference Teleprompter System.
Kaca yang digunakan dalam perangkat ini menggunakan lapisan lutcahaya agar tidak menghalangi pandangan pemberi ucapan oleh penonton atau kamera ketika membaca teks pidatonya. Biasanya, teleprompter jenis ini menggunakan dua jenis kaca lutsinar yang diletakkan di sisi kiri dan kanan pembicara. Kaca-kaca tersebut berfungsi sebagai pemantul dari naskhah teks pidato yang ditayangkan dari kaca skrin komputer, lalu pembicara dapat berpidato menerus melihat ke arah penonton yang berada di sisi kiri dan kanannya.

Di lokasi konsert

Teleprompter seringkali digunakan dalam pelbagai konsert musik, perkara ini bertujuan memudahkan penyanyi dalam menghafal teks lagu yang dinyanyikannya. Biasanya teleprompter diletakkan di lantai pentas atau di samping kamera televisyen.
Kelayakan Kejohanan Remaja AFC 2006

Berikut adalah keputusan Kelayakan Kejohanan Remaja AFC 2006.

Kumpulan

 India layak sebagai tuan rumah
Villariezo

Villariezo merupakan sebuah kawasan perbandaran di Sepanyol di Burgos, di komuniti autonomi Castile dan León.
Apchat

Apchat merupakan sebuah komun di jabatan Puy-de-Dôme di tengah Perancis.
Ekspres Timuran

Ekspres Timuran merupakan nama kereta api KTM Antarabandar yang disediakan oleh Keretapi Tanah Melayu, berterminalkan Singapura dan Tumpat. Nombor kod bagi kereta api yang berjalan dari arah selatan ke utara ialah 14, manakala yang sebaliknya ialah 15.
Filem Snipers, 2001

Pengarah

Filem Snipers diarah oleh pengarah James Lee pada 2001.
Golekan alfa

Golekan alfa ialah teknik yang digunakan dalam pelatihan anjing untuk mendisiplin anjing yang bertingkah laku buruk. Ini terdiri daripada menterbalikkan anjing ke atas belakangnya dan memegangnya dalam kedudukan itu, kadang-kadang dengan tekak. Teorinya ialah ini mengajar anjing berkenaan bahawa jurulatih ialah ketua kawanan (atau haiwan alfa).
Mata Keris Dan Bentuknya

Ringkasan

Buku ini membincangan bentuk-bentuk mata keris dan kepentingan dan kepercayaan yang berkait dengannya.
Formasi Setul

Formasi Setul merupakan satu formasi batuan berusia Ordovisi Awal hingga Devon Tengah yang terdapat di Semenanjung Malaysia dan merupakan formasi batu kapur yang tertua di Malaysia.
Formasi Setul kini telah dinaiktaraf menjadi Kumpulan Setul yang terdiri daripada Batu Kapur Kaki Bukit, Formasi Tanjung Dendang, Batu Kapur Mempelam dan Formasi Timah Tasoh.

Asal-usul Nama

Nama formasi batuan ini mula diperkenalkan oleh Jones (1961) bersempena nama wilayah Setul (kini dipanggil Satun) di Thailand di mana formasi batuan ini turut ditemui.

Taburan

Formasi Setul bertaburan dengan meluas dari Tanjung Rhu hingga utara Pulau Dayang Bunting serta sebahagian kecil Teluk Kubang Badak di Langkawi.
Eschfeld

Eschfeld merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Abu Bakar Abdullah

Datuk Seri Abu Bakar Abdullah pernah menjadi Ketua Setiausaha Kementerian Pertahanan dan terakhir sebagai Ketua Pengarah Jabatan Perkhidmatan Awam (JPA) (2010-2012). Beliau berkhidmat dalam perkhidmatan awam selama 35 tahun.
Beliau yang mula berkhidmat pada 19 Sept 1977 sebelum ini pernah menjawat sebagai Timbalan Ketua Setiausaha di Kementerian Wilayah Persekutuan; Jabatan Perdana Menteri dan di Kementerian Pertahanan.

Pendidikan

Abu Bakar berkelulusan ijazah Sarjana dalam bidang Pengajian Antarabangsa daripada Universiti Denver, Amerika Syarikat dan Ijazah Sarjana Muda dalam bidang Sejarah daripada Universiti Malaya.

JPA

Mulai 1 Julai 2010 Abu Bakar menjadi Ketua Pengarah JPA. Lantikan itu diumumkan oleh Ketua Setiausaha Negara Tan Sri Sidek Hassan.Beliau menggantikan Tan Sri Ismail Adam.Pelantikan Abu Bakar selaras dengan peruntukan Perkara 144(3) Perlembagaan Persekutuan iaitu diperkenan oleh Yang di-Pertuan Agong yang bertindak atas nasihat Perdana Menteri Malaysia.Beliau banyak pengalaman, kepakaran dan kewibawaannya bagi meningkatkan prestasi perkhidmatan awam melalui pelbagai pembaharuan dan pendekatan.
Antara tugas di JPA ialah merealisasikan matlamat Teras Strategik keempat Rancangan Malaysia Ke-10 (RMK10) iaitu membangun dan mengekalkan modal insan bertaraf dunia. 
Pada 1 Julai 2012, perkhidmatan Abu Bakar Abdullah di JPA ditamatkan dan jawatannya dipangku oleh timbalannya, Datuk Farida Mohd Ali. Ketua Setiausaha Negara, Datuk Seri Dr Ali Hamsa menyatakan bahawa kerajaan sedang menimbang dan meneliti calon yang layak dan sesuai.
Persatuan Bahasa dan Sastera Sarawak

Persatuan Bahasa Dan Sastera Sarawak (PEBAS) merupakan satu persatuan penulis yang berpusat di Kuching pada era 1970-an.
Sebelum PEBAS terdapat persatuan penulis Angkatan Sasterawan Sarawak (ANSAR) yang melaksanakan kegiatan mereka melalui sebuah rancangan mingguan terbitan Radio Sarawak.
Fresno de Sayago

Fresno de Sayago merupakan sebuah kawasan perbandaran di Sepanyol di Zamora, di komuniti autonomi Castile dan León.
Coulommes

Coulommes ialah sebuah komun yang terletak di komun Seine-et-Marne di utara-tengah Perancis.
Bahasa Kurdi

Sejarah

Bahasa Kurdi mulai muncul dalam tulisan dalam versi tulisan Parsi sehingga abad ke-7 M. Bagaimanapun, selama kebanyakan sejarah mereka, orang-orang Kurdi telah lebih memilih untuk menggunakan bahasa Arab, Parsi atau Turki untuk karya sastera mereka. Penyair bahasa Kurdi yang pertama kali banyak dikenal ialah Ell Herirl (1425-1495), dan sastera Kurdi mulai menjadi terkenal sehingga abad ke-16.
Dialek Mokriani Kurdish Tengah digalakan secara meluas dalam bahasa Mokrian. Piranshahr dan Mahabad adalah dua bandar utama di kawasan dialek Mokrian.

Sistem penulisan

Bahasa ini itulis menggunakan tulisan Rumi di Turki  bahasa Kurdi dan abjad Cyril di kawasan bekas Kesatuan Soviet.
Bahasa Kurdi ditulis dengan tulisan Arab tetap menggunakan ejaan asal pada kata pinjaman bahasa Arabnya, meskipun sering sebutannya sangat berbeza dalam bahasa Kurdi.
Tulisan yang dinamakan Latin 1 dikenal sebagai Yekgirtú, dan yang dinamai Latin 2 dikenal sebagai Latin Kurmanjî. Alfabet Cyril dikenal sebagai Cyrillic Kurmanjí dan alfabet Arab dikenal sebagai Soraní.
Karangbaru

Poskod

Poskod yang digunakan di Karangbaru adalah 45583. Terdapat buah desa di dalam daerah kecamatan Ciwaru.
Souchez

Souchez merupakan sebuah komun di jabatan Pas-de-Calais di utara Perancis.
C. C Yoong

C.C Yoong seorang rakyat Malaysia yang pernah berkhidmat sebagai seorang guru dan telah ditahan di bawah Akta Keselamatan Dalam Negeri 1960, (ISA) di pusat tahanan Muar sekitar tahun 1997.
Ketika perbahasan di Parlimen, Lim Kit Siang mempersoalkan mengapa kerakyatan C. C Yoong ditarik balik. Sepatutnya beliau dibicarakan di mahkamah sekiranya ada kesalahan agar beliau dapat membela diri.
Team Wawasan

Team Wawasan terbentuk daripada satu kumpulan atau pakatan politik dalaman yang diketuai oleh Dato' Seri Anwar Ibrahim dalam Pemilihan UMNO 1993 yang memenangi jawatan Timbalan Presiden UMNO tanpa bertanding oleh sebab Tun Ghafar Baba menarik diri. Ia juga terdiri daripada individu seperti Dato' Seri Mohd Najib Tun Razak, Tan Sri Muhyiddin Yassin dan Tan Sri Muhammad Haji Muhd Taib yang mana mereka telah memenangi jawatan Naib Presiden UMNO. Team Wawasan dikaitkan dengan Wawasan 2020 yang diperkenalkan oleh Tun Mahathir Mohamad yang ketika itu sebagai Presiden UMNO.
Domain (biologi)

Dalam bidang taksonomi biologi, domain (juga dikenali sebagai superregnum, superalam, atau empayar) ialah pangkat taksonomi organisma yang tertinggi, iaitu lebih tinggi dalam alam. Menurut sistem tiga domain Carl Woese yang diperkenalkan pada 1990, Pohon Hidupan terdiri daripada tiga domain, iaitu: (1) Arkea; (2) Bakteria; dan (3) Eukaria. Namun susunan takson membayangan perbezaan asas ini di dalam genom.
Kampung Sungai Deraka, Bedong

Poskod

Poskod yang digunakan di Kampung Sungai Deraka, Bedong, Kedah adalah 08110.
Cerpelai Jawa

Taburan

Cerpelai Jawa boleh didapati di Indonesia.

Ciri-ciri

Cerpelai Jawa adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Mamalia. Dalam aturan : Carnivora, tergolong dalam keluarga :Viverridae. Cerpelai Jawa adalah haiwan berdarah panas, melahirkan anak, menjaga anak, dan mempunyai bulu di badan.
Jantung Cerpelai Jawa terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai mamalia, Cerpelai Jawa berdarah panas, melahirkan anak, menjaga anak, dan mempunyai bulu di badan. Cerpelai Jawa akan menjaga anaknya sehingga mampu berdikari.
Sindangresmi, Takokak

Poskod

Poskod yang digunakan di Sindangresmi adalah 43265. Terdapat buah desa di dalam daerah kecamatan Takokak.
Gur i Zi

Gur i Zi merupakan sebuah munisipaliti di Daerah Shkodër, Shkodër County, barat laut Albania.
Carme, Barcelona

Carme merupakan sebuah kawasan perbandaran yang terletak di Sepanyol dalam daerah Anoia, wilayah Catalonia.
Lapangan Terbang Long Banga

Sejarah

Lapangan terbang ini ialah sebuah padang terbang kecil hingga 1965. Semasa 'konfrontasi' dengan Indonesian, Tentera British menubuhkan pangkalan terus di sini dan memperbaiki padang terbang ini dengan bantuan sebuah jentolak dipayung terjun oleh TUD. Padang terbang ini terletak di 4 batu ke barat dari tanda Wikipedia di Google Earth. Tanah untuk pembangunan lapangan terbang ini diderma oleh seorang penduduk kampung tempatan, En. Lale Wa.
Saint-Romain-sous-Gourdon

Saint-Romain-sous-Gourdon ialah komun di jabatan Saône-et-Loire dan di kawasan Bourgogne di timur Perancis.
Masjid Al-Abrar, Singapura

Sejarah

Sejak tahun 1827, para jemaah di masjid ini telah melakukan ibadah di sebuah pondok sehingga sebuah bangunan batu dibina pada tahun 1850-1855 untuk menggantikannya. Sebuah lukisan oleh pelukis Percy Carpenter pada tahun 1856 yang bertajuk, Telok Ayer Street as seen from Mount Wallich, memaparkan rakaman visual terawal bangunan baru ini. Pada tahun 1829, tanah di mana masjid ini berdiri diberi pajakan selama 999 tahun. Hak ini dimiliki oleh Hadjee Puckery Mohamed Khatib. Pada 1910, lima orang pemegang amanah telah dilantik. Mereka ialah K. Mohamed Eusope, Thambyappa Rarooter, S. Kanisah Maricayar, V.M. Kader Bux dan J. Sultan Abdul Kader. Pemegang-pemegang amanah ini juga bertanggungjawab ke atas masjid-masjid Chulia yang lain, iaitu, Masjid Al-Abrar, Masjid Jamae dan Nagore Durgha.
Bangunan masjid ini sebesar tiga rumah kedai yang lazim terdapat di tempat itu dan tidak memilik kaki lima. Masjid ini mempunyai dua tingkat. Tingkat pertama merupakan ruang solat yang boleh menampung sebanyak 500 orang jemaah dan tingkat kedua pula ialah sebuah galeri. Masjid yang mempunyai empat buah menara ini juga tidak memiliki banyak hiasan selain daripada kubah kecil di setiap puncak menara.
Masjid Al-Abrar diwartakan sebagai monumen kebangsaan pada 29 November 1974.
Kampung Sungai Epek

Poskod

Poskod yang digunakan di Kampung Sungai Epek, Teluk Intan, Perak ialah 36400.
G

Sejarah

Huruf G diperkenalkan pada zaman Latin lama sebagai satu bentuk kelainan bagi huruf C untuk membezakan konsonan velum bersuara /ɡ/ daripada yang tidak bersuara /k/.
Orang pertama yang diketahui menulis huruf G ialah Spurius Carvilius Ruga, orang Rom pertama yang membuka sekolah beryuran, dan mengajar sekitar 230 SM. Ketika itu, huruf K makin kurang dipakai, manakala huruf C yang mula-mulanya mewakili kedua-dua bunyi /ɡ/ dan /k/ sebelum bunyi vokal terbuka, kemudian hanya mewakili bunyi /k/ dalam apa-apa kedudukan.
Penempatan G oleh Ruga menunjukkan bahawa susunan abjad yang berkaitan dengan nilai-nilai huruf sebagai angka Greek, pun dijadikan isu pada abad ke-3 SM. Sampson (1985) berpendapat bahawa: "Nyata sekali susunan abjad dirasakan sebagai perihal yang begitu konkrit sehingga sesuatu huruf baru bolehditambah di tengah hanya jika terdapat ‘ruangan’ kesan pengguguran huruf lama." Menurut sesetengah catatan, huruf ketujuh yang asal, Z, digugurkan daripada huruf Latin pada awal abad ke-3 SM oleh penapis Rom Appius Claudiusyang mendapati huruf itu asing dan dibenci sekali.
Tidak lama kemudian, kedua-dua konsonan velum /k/ dan /ɡ/ mengalami prosesplatalisasi dan alofon sebelum vokal hadapan; oleh itu, huruf C dan G mempunyai nilai bunyi berbeza dalam pelbagai bahasa Romance, serta juga bahasa Inggeris (akibat pengaruh bahasa Perancis).
Huruf g kecil mempunyai dua bentuk asas yang berlainan: "g berekor terbuka"  dan "g berekor gelung" .
Giovanna d'Arco

Latar belakang

Ini merupakan opera ke-7 gubahan Verdi , pertama kali dipersembahkan di Teatro alla Scala di Milan pada Februari 15, 1845. Pelakon pertama peranan Giovanna ialah Erminia Frezzolini, yang pernah muncul dalam I Lombardi alla prima crociata dua tahun sebelumnya. Beliau berpasangan dengan suami beliau, penyanyi tenor, Antonio Poggi, sebagai Raja Perancis, Charles. Penyanyi bariton, Filippo Colini pula melakonkan peranan ayah kepada Giovanna, iaitu Giacomo.
Persembahan-persembahan terbaik yang dibuat di Amerika Syarikat bersama dua konsert di Carnegie Hall: dilakonkan oleh Teresa Stratas (1966) dan June Anderson (1996). Opera ini juga dipersembahkan di konsert bertempat di Avery Fisher Hall pada 1985, dilakonkan oleh Margaret Price, Carlo Bergonzi dan Sherrill Milnes.  Pementasan penuh opera ini dibuat di New York City Opera pada tahun 1999, dilakonkan oleh Lauren Flanigan.
Masiaga

Poskod

Poskod yang digunakan di Masiaga adalah 96585. Terdapat 10 buah desa di dalam daerah kecamatan Bone.
Saint-Aubin, Pas-de-Calais

Saint-Aubin merupakan sebuah komun di jabatan Pas-de-Calais di utara Perancis.
Sungai Gading

Poskod

Poskod yang digunakan di Sungai Gading adalah 38768. Terdapat 12 buah desa di dalam daerah kecamatan Selagan Raya.
Suara melalui Protokol Internet

Suara melalui Protokol Internet (VoIP, disebut "voip") adalah sebuah protokol yang ditingkatkan untuk membolehkan suara dihantar melalui Internet atau rangkaian bersuis paket yang lain. VoIP sering kali digunakan secara abstrak untuk merujuk kepada penghantaran suara yang sebenar (berbanding protokol yang melaksanakannya).
VoIP turut dipanggil telefoni IP, telefoni Internet, telefon digital dan telefon jalur lebar.
Labastide-Gabausse

Labastide-Gabausse ialah sebuah komun yang terletak di komun Tarn di selatan Perancis.
Rentak

Rentak atau ritme secara amnya bermaksud "pergerakan yang ditandai urutan unsur-unsur kuat dan lemah yang teratur, ataupun dengan keadaan berlawanan atau berlainan." Maksud am kejadian berkala atau pola mengikut masa dapat dikenakan terhadap banyak kejadian alami yang memiliki kekalaan atau frekuensi dari mikrosaat sehingga berjuta tahun.
Dalam bidang seni laku rentak merupakan pemasaan pada skala manusia; tentang bunyi dan kesenyapan muzik, langkah-langkah tarian, ataupun matra (meter) bahasa pertuturan atau puisi. Rentak juga boleh merujuk kepada persembahan visual, seperti "pergerakan melalui ruang mengikut masa", dan bahasa bersama berasakan pola menyatukan rentak dengan geometri. Pada masa kebelakangan ini, rentak dan meter menjadi bidang penyelidikan penting buat pengkaji muzik.

Rentak dalam linguistik

Dalam bidang linguistik, rentak atau isochrony merupakan satu daripada tiga aspek prosodi, bersama-sama stres dan intonasi. Bahasa-bahasa dapat dibahagikan ke dalam bahasa pemasaan suku kata ataupun bahasa pemasaan stres. Penutur-penutur bahasa pemasaan suku kata seperti Bahasa Sepanyol dan Bahasa Kantonis memberi masa yang agak sama buat setiap suku kata; sebaliknya, penutur bahasa pemasaan stres seperti Bahasa Inggeris dan Bahasa Mandarin memberi masa lengah yang agak sama di antar suku kata, dengan pemasaan suku kata tak berstres diubah suai mengikut keperluan pemasaan stres.
Narmour memerikan tiga kategori peraturan prosodi yang menjanakan urutan rentak yang menambah (additive) (tempoh/harakat sama diulang), menghimpun (cumulative) (pendek-panjang), ataupun menghimpun balas (countercumulative) (panjang-pendek). Penghimpunan dikaitkan dengan penutupan atau pengenduran, penghimpunan balas dengan keterbukaan atau ketegangan, sementara rentak tambahan pula terbuka dan berulang-ulang. Kendatipun demikian, Richard Middleton menyatakan bahawa kaedah ini tidak dapat menjelaskan sinkopasi dan mencadangkan konsep transformasi.
Rancangan Malaysia

Rancangan Malaysia merupakan rancangan lima tahun pembangunan kerajaan Malaysia. Rancangan lima tahun ini merupakan kesan peninggalan daripada zaman pemerintah British di Tanah Melayu selepas Perang Dunia Kedua. Rancangan lima tahun bermula dengan Rancangan Malaya Pertama, iaitu, dari tahun 1956 hingga 1960. Selepas itu disambung dengan Rancangan Malaya Kedua dari tahun 1961 hingga 1965.
Setelah penubuhan Malaysia pada tahun 1963, rancangan lima tahun ini telah ditukar kepada Rancangan Malaysia (RM) dengan Rancangan Malaysia Pertama bermula pada tahun 1966 hingga 1970. Bezanya ialah perancangan ekonomi sebelumn tertubuhnya Malaysia, tumpuan untuk kali ini dan seterusnya adalah untuk seluruh Malaysia termasuk Sabah dan Sarawak.
Fürstenau (Samtgemeinde)

Fürstenau merupakan sebuah munisipaliti terletak di daerah Osnabrück, Niedersachsen, Jerman.
Staffhorst

Staffhorst merupakan sebuah munisipaliti terletak di daerah Diepholz, Niedersachsen, Jerman.
Leizen

Leizen merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.